钦定古今图书集成/明伦汇编/交谊典/第046卷 > 朱子语类 > 《与赵寻斋巡抚》前人
## 钦定古今图书集成/明伦汇编/交谊典/第046卷 > 朱子语类 > 《与赵寻斋巡抚》前人

古之义士，有一言相信而千金不辞者矣。公古人也，
亦以古人待仆者也。百金之赐，辞之岂足为廉，而受
之岂足为滥，所以屡承命而不敢当者，岂其与古异
义哉？鄙人“固陋，自中进士三十年，不曾敢受常州府
库一分银子。”今老且待尽矣，不欲又破此戒此心事
也，故敢直言于公，不然，公未必不以仆为自疏也。仆
与公以心相信久矣，不在今日也，又不在此物之受
与辞也。若公欲致相爱之意，则一纻一绢，远以相寄，
仆当裁以为衣，常如见公可也。冒渎悚仄，悚仄，亦知
公之必能见亮也。馀情容前途更具。